Indien daar geen inkeping gestel is nie, lê die twee driehoekies aan die linkerkant reg onder mekaar teen die linkerkantlyn. Die enkele driehoekie aan die regterkant (vir die regter-inkeping) lê teen die regterkantlyn.

Die boonste driehoekie (wat ondertoe wys) word gebruik om die eerste reël van ’n paragraaf in te keep. Koerante en tydskrifte keep gewoonlik die eerste reël in om aan te dui dat ’n nuwe paragraaf begin.

Die onderste driehoekie aan die linkerkant (wat boontoe wys) word gebruik om die res van ’n paragraaf se reëls (almal behalwe die eerste reël), in te keep. Dit word ’n *hanging indent* genoem.

1. ’n *Hanging indent* word gebruik wanneer paragrawe genommer is, soos in hierdie geval. Dit kan ook vir *bullets* gebruik word.
2. *Word* se outomatiese nommering maak dit maklik om te skep.

Paragrawe kan ook onafhanklik van mekaar vanaf albei kante (links en regs) ingekeep word.